Перад абедам зайшоў баландзёр з прапарам са шмон-брыгады. Баландзёр устаўляў нам шкло ў рэшку. Вечарам адбыліся разборкі, прыйшла атаварка (цыгарэты "Астра", "Бонд", чай, насоўка, пачак масла, капэрты). Выдавала тая самая кабыла, якую я назіраў у рабоце, заязджаючы на "малалетку". "Заткнись, ососок, мордой к стене, не то как ёбну, что до камеры не доползёшь!" - такімі фразамі яна ўсталёўвала кантакты з малалетнімі абалдуямі.